Ζιλ Ντίας

Ο Zιλ Μπαστιάο Ντίας (πορτογαλικά: Gil Bastião Dias, γεννημένος στις 28 Σεπτεμβρίου 1996) είναι Πορτογάλος επαγγελματίας ποδοσφαιριστής, ο οποίος αγωνίζεται ως πλάγιος μέσος για τη Γρανάδα ΚΦ, με δανεισμό από τη Μονακό.

Σταδιοδρομία σε συλλόγους

Πρώτα χρόνια 
Γεννημένος στη Γκαφάνια ντα Ναζαρέ, της επαρχία Αβέιρο, ο Ντίας έπαιξε στις ακαδημίες τεσσάρων συλλόγων, συμπεριλαμβανομένης της Σανχοανένσε, στις ηλικίες 12-17 ετών. Στις 9 Αυγούστου 2014, αγωνίστηκε στο πρώτο του παιχνίδι ως επαγγελματίας με την Μπράγκα Β, μπαίνοντας ως αλλαγή στο τέλος του αγώνα, στην ήττα με 0-1 από την Τοντέλα για τη Σεγούντα Λίγκα.

Μονακό και δανεισμοί 
Τον Ιανουάριο του 2015, υπέγραψε με τη Μονακό, στην οποία πρόκειται να αγωνίζεται, ως επί το πλείστον, με τη δεύτερη ομάδα κατά τη διάρκεια του συμβολαίου του. Στις 6 Ιανουαρίου 2016, πήγε ως δανεικός στην πορτογαλική Βαρζίμ της Σεγούντα Λίγα, μέχρι το τέλος της σεζόν.  

Τη σεζόν 2016-17, εντάχθηκε, ως δανεικός από τη Μονακό, στη Ρίο Άβε. Στις 12 Αυγούστου 2016, έκανε το ντεμπούτο του στην Πριμέιρα Λίγα, στην εντός έδρας ήττα με 1-3 από την Πόρτο  και σκόραρε το πρώτο του γκολ στο πρωτάθλημα στις 18 Σεπτεμβρίου, για να βοηθήσει την ομάδα του στη νίκη με 3-1 επί της Σπόρτινγκ Λισαβόνας. 

Επιστρέφοντας στη Μονακό, έκανε την πρώτη του εμφάνιση στη Λιγκ 1 στις 13 Αυγούστου 2017, όταν αγωνίστηκε στα τελευταία λεπτά της νίκης με 4-1 επί της Ντιζόν.  Δύο μέρες αργότερα, μετακινήθηκε στη Φιορεντίνα της Σέριε Α με συμφωνία διετούς δανεισμού, με την ιταλική ομάδα να έχει την υποχρέωση της αγοράς του στο τέλος της συμφωνίας. 

Στις 23 Ιουνίου 2018, ανακοινώθηκε η μετακίνηση του στη Νότιγχαμ Φόρεστ της Τσάμπιονσιπ, ως δανεικός μέχρι το τέλος της σεζόν 2018-19, με την αγγλική ομάδα να έχει την επιλογή της αγοράς του.   Στις 29 Αυγούστου, σημείωσε το πρώτο του γκολ, βοηθώντας την ομάδα του να νικήσει τη Νιουκάσλ με 3-1 στο δεύτερο γύρο του Λιγκ Καπ.  

Στις 24 Ιανουαρίου 2019, ανακοινώθηκε η μετακίνηση του, ως δανεικός, στον Ολυμπιακό για 1,5 χρόνο.

Στις 31 Ιανουαρίου 2020, εντάχθηκε με δανεισμό στη Γρανάδα ΚΦ της Πριμέρα Ντιβισιόν.

Εθνική ομάδα 
Είναι διεθνής με τις μικρές Εθνικές Ομάδες της Πορτογαλίας(U18, U19, U20 και U21), έχοντας συνολικά 26 συμμετοχές και 6 γκολ.

Στατιστικά σταδιοδρομίας 

 Μέχρι τις 4 Ιανουαρίου 2019.

Παραπομπές

Εξωτερικοί σύνδεσμοι 
   
   
 Στοιχεία εθνικής ομάδας  
Προφίλ στο Transfermarkt.com

Πορτογάλοι ποδοσφαιριστές
Μέσοι ποδοσφαιριστές
Ποδοσφαιριστές Εθνικής Πορτογαλίας Κ18
Ποδοσφαιριστές Εθνικής Πορτογαλίας Κ19
Ποδοσφαιριστές Εθνικής Πορτογαλίας Κ20
Ποδοσφαιριστές Εθνικής Πορτογαλίας Κ21
Ποδοσφαιριστές Σπόρτινγκ Κλούμπε ντε Μπράγκα Β
Ποδοσφαιριστές Σεγκούντα Λίγκα
Ποδοσφαιριστές ΑΣ Μονακό
Ποδοσφαιριστές Λιγκ 1
Ποδοσφαιριστές Βαρζίμ ΣΚ
Ποδοσφαιριστές Ρίο Άβε ΦΚ
Ποδοσφαιριστές Πριμέιρα Λίγκα
Ποδοσφαιριστές Φιορεντίνα
Ποδοσφαιριστές Σέριε Α
Ξένοι ποδοσφαιριστές στην Ιταλία
Πορτογάλοι ποδοσφαιριστές στο εξωτερικό
Ποδοσφαιριστές Νότιγχαμ Φόρεστ
Ποδοσφαιριστές Φούτμπολ Λιγκ (Αγγλία)
Ξένοι ποδοσφαιριστές στην Αγγλία
Ποδοσφαιριστές Ολυμπιακού Πειραιώς
Ποδοσφαιριστές Σούπερ Λιγκ Ελλάδας
Ξένοι ποδοσφαιριστές στην Ελλάδα
Ποδοσφαιριστές Γρανάδα ΚΦ
Ποδοσφαιριστές Πριμέρα Ντιβιζιόν
Ξένοι ποδοσφαιριστές στην Ισπανία